Markus 1:1 – Jesus as God-mens vervul die OT beloftes – Bybelskool
Jesus, Ou Testament beloftes, Twee nature
Jan 28, 2010 at 22:02
Is dit nie wonderlik dat die eerste (oudste) boek van die Nuwe Testament omtrent begin met 'n aanhaling uit die laaste boek van die Ou Testament nie! En daarmee 'n brug bou wat die Heilsgeskiedenis amper sonder onderbreking verder voer – die boodskapper wat "nou" gestuur gaan word as voorbereider vir die koms van die Here in Mal.3 is Johannes!
Die dieper betekenisse is amper te veel en te diep om op te noem – die wesenlike eenheid van OT en NT, die OT wat in vurvulling gaan in die NT, die ooreenstemming van beeldspraak en metafore, ens, ens.
Mens moet net nie in die valstrik beland om te dink dat die werklikheid van Isreal en die Jodedom van Maleagi se tyd nog net so gelyk het omtrent 400 jaar later in Johannes en Jesus se tyd nie.
Baie interessante perspektief – dit bevestig die wesenlike eenheid van die Twee Testamente. Het vandag 'n interessante gesprek gehad met 'n Messiaanse Jood wat baie onlangs tot bekering gekom het. Moes eintlik die geprek met hom in dié rigting gestuur het!